Kokku öeldakse vahemikus 1971-76 toodud Šveitsi 14 ilvest (12 "ametlikku" ja 2 "salakaupa"). Samas tunnistatakse, et lisaks neile asutati Alpidesse ebaametlikult ümber veel u 20 looma. Ostravast saadeti ilvesepaarid 1972. ja 1980. a Graubündenisse ning 1972. ja 1973. aastal Luzerni kantoni. Lisaks viidi 1975. aastal täpsustamata hulk ilveseid Waadti kantoni ja 1976. aastal Wallisesse. Veel toodi Waadti kantoni keskele 1989. aastal 3 ebaselge päritoluga ilvest ja 1974. aastal 2 paari eri kohta Juuras. Osalt, kuigi sellest eelistatakse vaikida, olid ümberasustatud puuris kasvanud loomad. Ametlikult on öeldud, et Juura ning Lääne-Alpide 50-100 liikmelise ilvespopulatsiooni alguseks olid 1970ndail loodusesse lastud 16 (vähem ametlikus jutus öeldakse 20) ilvest.